text: De her slipper for moms
  22 februar 2011 kl. 16.10
  SKAT vil lægge moms på Botox-behandlinger - silikonebryster slipper.
  De nye regler betyder, at nogle af de mest populære kosmetiske behandlinger bliver dyrere.
  Det drejer sig bl.a. om laserbehandlinger, der benyttes til at fjerne karsprængninger i huden og uønsket hårvækst, samt behandlinger med Botox i ansigtet, læberne og brysterne.
  Med andre ord: Meget af det, hvor der ikke skal bruges kniv.
  Fedtsugninger og silikonebryster slipper for moms.
  Helle Boisen, der er specialsygeplejerske hos Aleris Privathospitaler i Esbjerg, arbejder mest med de behandlinger, der nu bliver momspligtige:
  ? Vi har i den seneste tid oplevet øget efterspørgsel efter de mindre kosmetiske behandlinger. Årsagen er, at de er ikke-permanente, og at de foregår uden brug af kniv, siger hun.
  Nu forudser hun, at de nye regler og deraf følgende prisforhøjelser vil lægge en dæmper på tendensen.
  